**आदेश 5 नियम 20 सिविल प्रक्रिया संहिता के अन्तर्गत प्रार्थना-पत्र**

**(Application under order 5 Rules 20 CPC)**

न्यायालय ............

वाद नंबर ............ सन् .......

अ०ब०स० ............ वादी

**बनाम**

स०द० फ० ............ प्रतिवादी

प्रार्थी/वादी निम्न प्रकार सविनय निवेदन करता है :

1. यह कि उपरोक्त वाद में प्रतिवादी को कई बार भेजे सम्मन की तामील नहीं हो सकी है।
2. यह कि न्यायालय द्वारा जैसा आदेश किया गया था, पंजीकृत डाक द्वारा न्यायालय के माध्यम से चार बार सम्मन भेजे गये थे परन्तु केस को लम्बित रखने के उद्देश्य से प्रतिवादी सम्मनों की तामील को टालता चला आ रहा है।
3. यह कि प्रतिवादी का कार्यालय/व्यापार स्थल/आवास ............ पर है जहाँ वह नियमित रूप से जाता/रहता है।
4. यह कि उपरोक्त तथ्य से वादी/प्रार्थी भली प्रकार व्यक्तिगत रूप से अवगत है और इस सम्बन्ध में एक शपथ पत्र प्रार्थनापत्र के साथ दायर किया जा रहा है।
5. यह कि न्याय हित में यह अपेक्षित है कि सम्मनों की तामील अन्य किसी तरीके से कराई जाये जिसे न्यायालय उचित और उपयुक्त समझे।

**प्रार्थना**

इसलिए सविनय यह प्रार्थना की जाती है कि प्रतिवादी पर सम्मन की तामील बाजरिये चस्पा करने, डांडी पिटवाकर या दैनिक समाचार पत्र में विज्ञापन देकर करने के निर्देश देने की कृपा करे।

**स्थान ............ दिनांक ........ प्रार्थी ............**

**द्वारा अधिवक्ता ………**

**नोट** - प्रार्थना पत्र के साथ शपथपत्र भी दायर होना है।